97/36/EY: Komission päätös, tehty 18 päivänä joulukuuta 1996, komission päätöksen 93/196/ETY ja 93/197/ETY muuttamisesta Islannista tapahtuvan hevoseläinten tuonnin osalta (ETA:n kannalta merkityksellinen teksti)



Virallinen lehti nro L 014 , 17/01/1997 s. 0057 - 0058



KOMISSION PÄÄTÖS, tehty 18 päivänä joulukuuta 1996, komission päätöksen 93/196/ETY ja 93/197/ETY muuttamisesta Islannista tapahtuvan hevoseläinten tuonnin osalta (ETA:n kannalta merkityksellinen teksti) (97/36/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan a kohdan ja 16 artiklan, sekä katsoo, että Islannin eläinlääkintäviranomaiset ovat esittäneet komissiolle takeet siitä, ettei Islannin alueella esiinny näivetystautia, tätä tautia koskevaa serologista testiä (nk. Cogginsin testi) ei enää edellytetä Islannista tapahtuvassa hevoseläinten tuonnissa; Islannin eläinlääkintäviranomaisten olisi kuitenkin todistettava, että Islanti on tästä taudista virallisesti vapaa, eläinten terveyttä koskevista vaatimuksista ja eläinlääkärintodistuksista teurashevosten tuonnissa 5 päivänä helmikuuta 1993 tehtyä komission päätöstä 93/196/ETY (2), sellaisena kuin se on viimeksi muutettuna päätöksellä 96/279/EY (3), ja eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa 5 päivänä helmikuuta 1993 tehtyä komission päätöstä 93/197/ETY (4), sellaisena kuin se on viimeksi muutettuna päätöksellä 96/279/EY, olisi sen vuoksi muutettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Muutetaan päätös 93/196/ETY seuraavasti: a) korvataan liitteessä I olevan III kohdan j alakohdan ensimmäinen luetelmakohta seuraavasti: "- i) Cogginsin testi näivetystaudin toteamiseksi (3), tai ii) jos eläin on ollut syntymästään saakka Islannissa, todistetaan, että Islanti on näivetystaudista virallisesti vapaa (3)". b) korvataan liitteessä II olevan III kohdan j alakohdan ensimmäinen luetelmakohta seuraavasti: "- i) Cogginsin testi näivetystaudin toteamiseksi (4), tai ii) jos eläin on ollut syntymästään saakka Islannissa, todistetaan, että Islanti on näivetystaudista virallisesti vapaa (4)". 2. Korvataan päätöksen 93/197/ETY liitteessä II olevan A Terveystodistuksen III kohdan j alakohdan ensimmäinen luetelmakohta seuraavasti: "- i) Cogginsin testi näivetystaudin toteamiseksi (2), tai ii) jos eläin on ollut syntymästään saakka Islannissa, todistetaan, että Islanti on näivetystaudista virallisesti vapaa (2)". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 42 (2) EYVL N:o L 86, 6.4.1993, s. 7 (3) EYVL N:o L 107, 30.4.1996, s. 1 (4) EYVL N:o L 86, 6.4.1993, s. 16